3. ΝΟΜΟΣ ΔΙΗ΄ της 22/28 Ιαν.1912 Περί ατελείας του εισαγομένου προς μεταποίησιν και εξαγωγήν σίτου και του προς εκκοκκισμόν βάμβακος. Άρθρ.1.-Ο εκ της αλλοδαπής εισαγόμενος και εν αποταμιεύσει διατελών σίτος επιτρέπεται να παραδίδηται επί χρηματική εγγυήσει άνευ καταβολής του εισαγωγικού τέλους και παντός άλλου δημοσίου ή επιχωρίου φόρου, δασμού ή δικαιώματος, όπως εξαχθή εις την αλλοδαπήν μεταπεποιημένος εις άλευρα βρώσιμα ήτοι κατάλληλα προς αρτοποίησιν, φυράματα ή διπυρίτην. Η χρηματική εγγύησις ορίζεται ίση προς το εισαγωγικόν τέλος του παραδιδομένου ούτω σίτου και τους παρομαρτούντας επιχωρίους φόρους, δασμούς ή δικαιώματα. Άρθρ.2.-Ο παραλαβών σίτον κατά το άνω άρθρον οφείλει εντός τεσσαράκοντα ημερών από της παραλαβής να εξαγάγη εις την αλλοδαπήν και δια του τελωνείου, παρ’ ώ ο σίτος είχεν αποταμιευθή, εξ εκατόν οκάδων παραληφθέντος σίτου τας εξής κατηγορίας προϊόντων, ήτοι: 90 οκάδας αλεύρων δευτέρων περιεχόντων μέχρι 5% πίτυρον, ή των επομένων δι’ α η ανοχή πιτύρων δεν επιτρέπεται να υπερβή το 1%: 80 οκάδας αλεύρων δευτέρων ή 75 οκάδας αλεύρων πρώτων (φαρίνα πρώτης) ή σεμιγδαλαλεύρων, ή 70 οκάδας καθαρού σεμιγδαλίου, ή τέλος 55 οκάδας φυραμάτων ή διπυρίτου. Κατ’ εξαίρεσιν επιτρέπεται, κατά τα δια Β.Δ/τος εφάπαξ εκδοθησομένου κανονισθησόμενα, η μεταφορά του εκ τοιούτου σίτου παραχθέντος αλεύρου εις τελωνεία του Κράτους, παρ’ οις υφίσταται διαμετακομιστική υπηρεσία ή εις τα υποτελωνεία Ύδρας, Αιγίνης και Χελίου προς τον αποκλειστικόν σκοπόν της κατασκευής φυραμάτων ή διπυρίτου προς εξαγωγήν, απαγορευομένης της δια των τελωνείων τούτων αυτουσίου εξαγωγής του αλεύρου τούτου. Μετά την εξαγωγήν των εκ της μεταποιήσεως του σίτου προερχομένων βρωσίμων αλεύρων, φυραμάτων ή διπυρίτου αποδίδεται η κατατεθειμένη χρηματική εγγύησις ή, εν η περιπτώσει δεν ήθελον εντός της τεσσαρακονθημέρου προθεσμίας ή εν όλω ή εν μέρει εξαχθή εις την αλλοδαπήν τα προελθόντα άλευρα, φυράματα ή διπυρίτης, η χρηματική εγγύησις καταπίπτει εν όλω ή εν αναλόγω μέρει και συμψηφίζεται εις το βεβαιωτέον εισαγωγικόν τέλος του παραληφθέντος σίτου και τους συνεισπραττομένους αυτώ δημοσίους ή επιχωρίους φόρους, δασμούς ή δικαιώματα. Άρθρ.3.-Ο εξάγων εις την αλλοδαπήν άλευρα εκ μεταποιήσεως σίτου, παραληφθέντος επί εγγυήσει κατά τα ανωτέρω, οφείλει εν τη κατατιθεμένη παρ’ αυτού αιτήσει αποστολής ν’ αναγράφη πλην του ποσού των περιεχόντων αυτά σάκκων και του ολικού βάρους αυτών και την κατά την παράγραφον πρώτην του άρθρου 2 κατηγορίαν, εις ην υπάγονται ταύτα. Δια πάσαν επί έλαττον διαφοράν βάρους, προκύψασαν μεταξύ του εν τη αιτήσει αποστολής αναγραφέντος ολικού βάρους των εξαχθησομένων αλεύρων και του δια σταθμίσεως υπό των τελωνειακών υπαλλήλων βεβαιωθέντος, επιβάλλεται εις τον εξαγωγέα, λόγω ποινής, το τετραπλάσιον του εισαγωγικού τέλους και των συνεισπραττομένων άλλων δημοσίων ή επιχωρίων φόρων, δασμών ή δικαιωμάτων επί του υπέρ την επιτρεπομένην ανοχήν 2% ελλείποντος ποσού. Εν περιπτώσει καθ’ ην τα εξαγόμενα άλευρα εδηλώθησαν ως ανήκοντα εις κατηγορίαν εκ των εν τη παρ.α΄ του άρθρ.2 αναφερομένων, δι’ ην αναλογεί κατώτερον ποσοστόν εξακτέων προϊόντων, κατά δε την εξέλεγξιν ευρέθησαν όντα κατηγορίας δι’ ην αναλογεί ανώτερον ποσοστόν εξακτέων προϊόντων, η επιστροφή του δασμού γίνεται επί τη βάσει της κατά Σελ.555 Σιτάρι 30.Η.π.1-3 την εξέλεγξιν ευρεθείσης κατηγορίας, ελαττουμένου του επιστρεπτέου ποσού κατά 20%. Εν περιπτώσει δε καθ’ ην κατά την γενομένην εξέλεγξιν ευρέθη ότι το εξαγόμενον άλευρον περιείχε ποσόν πιτύρων ανώτερον του 5%, ή ότι δεν ήτο κατάλληλον προς αρτοποίησιν, ή ότι περιείχε και άλευρα μη παραχθέντα εκ σίτου, ή άλλας οργανικάς ή ανοργάνους ουσίας εις ποσότητα ανωτέραν του 1%, επιβάλλεται λόγω ποινής εις τον εξαγωγέα το διπλάσιον ποσόν του εισαγωγικού τέλους και των συνεισπραττομένων δημοσίων ή επιχωρίων φόρων, δασμών ή δικαιωμάτων του σίτου, του αναλογούντος εις το αναγραφέν εν τη αιτήσει αποστολής προς εξαγωγήν ποσόν αλεύρων. Άρθρ.4.-Η βεβαίωσις του εις τα εξαχθέντα άλευρα περιεχομένου ποσού πιτύρων, ή ύπαρξις αλεύρων μη εκ σίτου παραχθέντων, η ύπαρξις ξένων οργανικών ή ανοργάνων ουσιών, ως και η επί τη βάσει δειγμάτων εξέλεγξις της ποιότητος των αλεύρων, γίνεται δι’ εκθέσεως του χημικού εργαστηρίου του Υπουργείου των Οικονομικών ή παραρτήματος αυτού κατόπιν χημικής αναλύσεως δειγμάτων λαμβανομένων διπλών ή τριπλών κατά την εξαγωγήν των αλεύρων. Ο εξαγωγεύς αλεύρων, άτινα εβεβαιώθησαν ως μη πληρούντα τους όρους του νόμου τούτου, δικαιούται να ζητήση την επανάληψιν της χημικής αναλύσεως εντός πέντε ημερών από της κοινοποιήσεως εις αυτόν  της βεβαιούσης τούτο εκθέσεως. Η δευτέρα αύτη ανάλυσις γίνεται εν τω χημικώ εργαστηρίω του Υπουργείου των Οικονομικών, το δ’ αποτέλεσμα αυτής, βεβαιούμενον δι’ εκθέσεως του διευθυντού, είναι οριστικόν και ανέκκλητον. Εάν κατά την υπό του χημικού εργαστηρίου ή παραρτήματος αυτού γενομένην ανάλυσιν δειγμάτων των εξαγομένων αλεύρων ευρεθώσι ταύτα μη ανήκοντα εις την δηλωθείσαν υπό του εξαγωγέως κατηγορίαν, δικαιούται ο εξαγωγεύς, εάν ενίσταται κατά της συνεπεία εκθέσεως του Χημικού εργαστηρίου ή παραρτήματος αυτού αποφάσεως του τελώνου, να αιτήσηται, εντός της κατά την προηγουμένην παράγραφον προθεσμίας, όπως αποφανθή περί της διαφοράς επιτροπή οριζομένη υπό του Υπουργού των Οικονομικών, κατά τα δια Β.Δ/τος εφάπαξ εκδοθησομένου κανονισθησόμενα, και ήτις αποφαίνεται αμετακλήτως. Σελ.556 Άρθρ.5.-Οι οικονομικοί επιθεωρηταί, οι υπάλληλοι του χημικού εργαστηρίου του Υπουργείου των Οικονομικών ή παραρτήματος αυτού, και πας άλλος δημόσιος υπάλληλος υπό του Υπουργού των Οικονομικών οριζόμενος, δικαιούνται να παρίστανται κατά την εξαγωγήν των εκ μεταποιήσεως σίτου προελθέντων αλεύρων, φυραμάτων ή διπυρίτου, εξελέγχοντες το βάρος αυτών και λαμβάνοντες δείγματα. Άρθρ.6.-Δια Β.Δ/των κανονισθήσονται α)Αι διατυπώσεις της παραδόσεως επ’ εγγυήσει του προς μεταποίησιν σίτου και της εξαγωγής των εξ αυτού προελθόντων αλεύρων, φυραμάτων ή διπυρίτου. β)Αι διατυπώσεις της παροχής, της καταπτώσεως και της λύσεως, των εγγυήσεων, της δειγματοληψίας των εξαγομένων αλεύρων και ο τρόπος της χημικής αναλύσεως των δειγμάτων. γ)Οι όροι, ους δέον να πληρώσι τα εξαγόμενα άλευρα όπως θεωρηθώσιν ως κατάλληλα προς αρτοποίησιν, ως και το ποσόν της περιεκτικότητος αυτών εις γλοιίνην, οξύτητα και τέφραν, και δ)Αι διατυπώσεις της εισαγωγής εν τοις δήμοις σίτου προς μεταποίησιν και βάμβακος προς εκκοκκισμόν, κατά τας διατάξεις του άρθρου 1 του Νόμ.ΓΧΛΔ΄ (υπ’ αριθ.3634) της 18 Μαρτ.1910, ως και η αναλογία των εξαγομένων προϊόντων προς τα εισαχθέντα. Καταργούνται ο Νόμος ΓΤϞΖ΄(3397) της 29 Οκτ. 1909 περί προσωρινής ατελείας του μεταποιουμένου σίτου και βάμβακος, ο Νόμ.ΥΜΒ΄ της 27 Μαΐου 1871 και το άρθρ.5 του Νόμ.Υ ϞΒ΄ της 25 Αυγ. 1873. 30.Η.π.3 Σιτάρι Σιτάρι 30.Η.π.4 